ಸುಮಂಗಲಾ ರತ್ನಾಕರ್ ರಾವ್

ಶ್ರೀಮತಿ ವಿದುಷಿ ಸುಮಂಗಲಾ ರತ್ನಾಕರ್ ಒಂದು ಕಾಲದಲ್ಲಿ ಮಹಿಳೆಯರ ಕಾರ್ಯಕ್ಷೇತ್ರ ಮನೆಮಟ್ಟಕ್ಕೆ ಸೀಮಿತವಾಗಿತ್ತು, ಆದರೆ ಇಂದಿನ ದಿನಗಳಲ್ಲಿ ಮಹಿಳೆಯರು ತಮ್ಮ ಸಾಮರ್ಥ್ಯವನ್ನು ಎತ್ತರಕ್ಕೆ ತಲುಪಿಸುತ್ತಿದ್ದಾರೆ. ಈ ಮಾರ್ಗದಲ್ಲಿ ಅತ್ಯುನ್ನತ ಸಾಧನೆಗಳತ್ತ ಮುನ್ನಡೆಯುತ್ತಿರುವ ಬಹುಮುಖ ಪ್ರತಿಭೆ ಶ್ರೀಮತಿ ವಿದುಷಿ ಸುಮಂಗಲಾ ರತ್ನಾಕರ್. ಅವರು ಸಂಸ್ಕಾರಸಂಪನ್ನ ಕುಟುಂಬದಲ್ಲಿ ಜನಿಸಿ, ಅದೇ ಆದರ್ಶಮೂಲ್ಯಗಳನ್ನು ಉಳಿಸಿಕೊಂಡ ಕುಟುಂಬದ ಭಾಗವಾಗಿ, ಪತಿ ಹಾಗೂ ಅತ್ತೆ-ಮಾವಂದಿರ ಸಂಪೂರ್ಣ ಪ್ರೋತ್ಸಾಹ, ಬೆಂಬಲ, ಸಹಕಾರದಿಂದ ಕಲಾ ಕ್ಷೇತ್ರದಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದಾರೆ.

ವೈಯಕ್ತಿಕ ಮಾಹಿತಿ

03-08-1976ರಂದು ಜನಿಸಿದ ಸುಮಂಗಲಾ ರತ್ನಾಕರ್, ಬಿ.ಬಿ.ಎಂ. ಹಾಗೂ ಭರತನಾಟ್ಯದಲ್ಲಿ ಎಂ.ಡಾನ್ಸ್ ಸ್ನಾತಕೋತ್ತರ ಪದವಿ ಹೊಂದಿದ್ದಾರೆ. ಅವರು ಭರತನಾಟ್ಯದಲ್ಲಿ ವಿದ್ವತ್ ಪದವಿ ಪಡೆದಿರುವುದರ ಜೊತೆಗೆ, ದೂರದರ್ಶನ ಕಲಾವಿದೆಯಾಗಿ ಗುರುತಿಸಿಕೊಂಡಿದ್ದಾರೆ. ಕರ್ನಾಟಕ ಶಾಸ್ತ್ರೀಯ ಸಂಗೀತದ ಜೂನಿಯರ್ ವಿಭಾಗದಲ್ಲಿ ದಕ್ಷಿಣ ಕನ್ನಡ ಹಾಗೂ ಉಡುಪಿ ಜಿಲ್ಲೆಗಳಲ್ಲಿ ತೃತೀಯ ಸ್ಥಾನ ಗಳಿಸಿದ್ದು, ಯಕ್ಷಗಾನ ಮತ್ತು ನಾಟ್ಯ ಶಿಕ್ಷಣದಲ್ಲಿಯೂ ಪರಿಣತಿ ಹೊಂದಿದ್ದಾರೆ. ಅಲ್ಲದೆ, ಯಕ್ಷಗಾನದ ಹಿಮ್ಮೇಳ ಕಲೆಯಲ್ಲಿ (ಚಂಡೆ, ಮದ್ದಳೆ) ಪ್ರಾಥಮಿಕ ತರಬೇತಿ ಮತ್ತು ಕೂಚುಪುಡಿ ನೃತ್ಯದಲ್ಲಿ ಆರಂಭಿಕ ಶಿಕ್ಷಣ ಪಡೆದುಕೊಂಡಿದ್ದಾರೆ.

ಕಲಾ ಶಿಕ್ಷಣ ಮತ್ತು ಸಂಸ್ಥೆಗಳ ಸ್ಥಾಪನೆ

ಸುಮಂಗಲಾ ರತ್ನಾಕರ್ ಕಳೆದ 24 ವರ್ಷಗಳಿಂದ ಭರತನಾಟ್ಯ ಶಿಕ್ಷಕಿ, ನೃತ್ಯ ನಿರ್ದೇಶಕಿಯಾಗಿ ಸೇವೆ ಸಲ್ಲಿಸುತ್ತಿದ್ದು, ಉರ್ವ, ಮಂಗಳೂರಿನ ನಾಟ್ಯಾರಾಧನಾ ಕಲಾ ಕೇಂದ್ರ (ರಿ)ದ ಸ್ಥಾಪಕಾಧ್ಯಕ್ಷೆ, ಪ್ರಧಾನ ಟ್ರಷ್ಠಿ ಹಾಗೂ ನೃತ್ಯ ಸಂಯೋಜಕಿಯಾಗಿ ಕರ್ತವ್ಯ ನಿರ್ವಹಿಸುತ್ತಿದ್ದಾರೆ. ಇದೇ ರೀತಿಯಲ್ಲಿ, ಯಕ್ಷಾರಾಧನಾ ಕಲಾ ಕೇಂದ್ರ (ರಿ), ಉರ್ವ, ಮಂಗಳೂರು ಸಂಸ್ಥೆಯ ಸಹ ಸ್ಥಾಪಕಾಧ್ಯಕ್ಷೆಯಾಗಿ ಹಾಗೂ ಯಕ್ಷಗಾನ ಶಿಕ್ಷಕಿಯಾಗಿ ಕಲಾ ಕ್ಷೇತ್ರದಲ್ಲಿ ಮಹತ್ವದ ಪಾತ್ರವಹಿಸಿದ್ದಾರೆ. ಅಲ್ಲದೆ, ಕಳೆದ 20 ವರ್ಷಗಳಿಂದ ಸಂತ ಎಲೋಶಿಯಸ್ ಆಂಗ್ಲ ಮಾಧ್ಯಮ ಫ್ರೌಢ ಶಾಲೆ, ಉರ್ವನಲ್ಲಿ ಅರೆಕಾಲಿಕ ನೃತ್ಯ ಶಿಕ್ಷಕಿಯಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.

ಬಹುಮುಖ ಪ್ರತಿಭೆ

ಸುಮಂಗಲಾ ರತ್ನಾಕರ್ ಕೇವಲ ಭರತನಾಟ್ಯ ಹಾಗೂ ಯಕ್ಷಗಾನದ ಕಲಾವಿದೆಯಷ್ಟೇ ಅಲ್ಲ, ಅವರು ತಾಳಮದ್ದಲೆ ಕಲಾವಿದೆ, ಕಾರ್ಯಕ್ರಮ ನಿರೂಪಕಿ, ಹವ್ಯಾಸಿ ಲೇಖಕಿ, ನೃತ್ಯ ಸಾಹಿತಿ, ಸಂಪನ್ಮೂಲ ವ್ಯಕ್ತಿ, ನಟುವನ್ನಾರ್ ಹಾಗೂ ಕಾರ್ಯಕ್ರಮ ಸಂಘಟಕಿ ಎಂಬ ನಾನಾ ವಿಚಾರಗಳಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದಾರೆ.

ಗುರುಪಾದಸ್ಮರಣೆ

ಸುಮಂಗಲಾ ಅವರ ಭರತನಾಟ್ಯದ ಗುರುಗಳು ದಿ. ವಿದ್ವಾನ್ ನಾರಾಯಣ ಜೆಪ್ಪು, ಕಲಾಶ್ರೀ ವಿದ್ವಾನ್ ಚಂದ್ರಶೇಖರ ನಾವಡ (ಸುರತ್ಕಲ್), ಕಲಾಶ್ರೀ ವಿದುಷಿ ಶ್ರೀಮತಿ ಶಾರದಾಮಣಿ ಶೇಖರ್ (ಮಂಗಳೂರು) ಮತ್ತು ಶಾಂತಲಾ ಪ್ರಶಸ್ತಿ ಪುರಸ್ಕೃತ ದಿ. ಶ್ರೀ ಕೆ. ಮುರಳೀಧರ ರಾವ್ (ಮೈಸೂರು) ಇವರುಗಳ ಮಾರ್ಗದರ್ಶನ ಅವರ ಕಲಾ ಯಾತ್ರೆಯಲ್ಲಿ ಪ್ರಮುಖ ಪಾತ್ರವಹಿಸಿದೆ. ಸ್ನಾತಕೋತ್ತರ ಶಿಕ್ಷಣದ ಸಮಯದಲ್ಲಿ ಮೈಸೂರಿನ ಡಾ. ಶೀಲಾ ಶ್ರೀಧರ್ ಹಾಗೂ ಡಾ. ಕುಮಾರ್ ಕರಿಯಪ್ಪ ಅವರ ಮಾರ್ಗದರ್ಶನ ಕೂಡಾ ಅವರ ಅಭಿವೃದ್ಧಿಗೆ ಸಹಾಯ ಮಾಡಿದೆ.

ಸಂಗೀತ ಹಾಗೂ ನೃತ್ಯದಲ್ಲಿ ಪರಿಣತಿ

ಕರ್ನಾಟಕ ಶಾಸ್ತ್ರೀಯ ಸಂಗೀತದಲ್ಲಿ ವಿದುಷಿ ಲಲಿತಾ ರಮಾನಂದ ರಾವ್ (ಆಕಾಶವಾಣಿಯ ಬಿ.ಹೈ ಕಲಾವಿದೆ) ಅವರ ಶಿಷ್ಯೆಯಾಗಿದ್ದು, ಈ ಕ್ಷೇತ್ರದಲ್ಲೂ ಅಪಾರ ಸಾಧನೆ ಮಾಡಿದ್ದಾರೆ. ಕೂಚುಪುಡಿಯಲ್ಲಿ ಮಂಗಳೂರಿನ ವಿದುಷಿ ಶ್ರೀಮತಿ ಶಾರದಾಮಣಿ ಶೇಖರ್ ಅವರ ಶಿಷ್ಯೆಯಾಗಿದ್ದು, ಈ ನೃತ್ಯಶೈಲಿಯಲ್ಲಿಯೂ ಪಾಠ ಪಡೆದಿದ್ದಾರೆ.

ಸಂಪೂರ್ಣವಾಗಿ, ಶ್ರೀಮತಿ ವಿದುಷಿ ಸುಮಂಗಲಾ ರತ್ನಾಕರ್ ಕಲಾ ಕ್ಷೇತ್ರದ ಅನೇಕ ಆಯಾಮಗಳಲ್ಲಿ ತಮ್ಮದೇ ಆದ ನಿಗದಿತ ಗುರುತನ್ನು ಮೂಡಿಸಿ, ಅನನ್ಯ ಸಾಧನೆ ಮಾಡಿದ್ದಾರೆ.

ಯಕ್ಷಗಾನ ಹಿಮ್ಮೇಳ ಮತ್ತು ಮುಮ್ಮೇಳ

ಯಕ್ಷಗಾನದ ಹಿಮ್ಮೇಳ ಕಲೆಯಲ್ಲಿ ಚಂಡೆ ಹಾಗೂ ಮದ್ದಳೆಯ ಶಿಕ್ಷಣವನ್ನು ಯಕ್ಷಗುರು ಮಾಂಬಾಡಿ ಸುಬ್ರಹ್ಮಣ್ಯ ಭಟ್ ಅವರಿಂದ ಪಡೆಯುವ ಮೂಲಕ ಸುಮಂಗಲಾ ರತ್ನಾಕರ್ ತಮ್ಮ ಕಲಾ ಪಯಣವನ್ನು ಪ್ರಾರಂಭಿಸಿದರು. ತೆಂಕುತಿಟ್ಟ ಯಕ್ಷಗಾನ ನಾಟ್ಯ ಹಾಗೂ ಮಾರ್ಗದರ್ಶನದಲ್ಲಿ ರಾಕೇಶ್ ರೈ ಅಡ್ಕ, ಸೂರಿಕುಮೇರು ಗೋವಿಂದ ಭಟ್, ದಿವಾಣ ಶಿವಶಂಕರ ಭಟ್ ಅವರಿಂದ ಶಿಕ್ಷಣ ಪಡೆದರು. ತಾಳಮದ್ದಳೆಯ ರಂಗದಲ್ಲಿ ಹರೀಶ ಬಳಂತಿಮೊಗರು ಅವರ ಗುರುತ್ವದ ಆಶೀರ್ವಾದ ಹೊಂದಿ, ತಮ್ಮ ಕಲಾ ಪ್ರಭಾವವನ್ನು ಮತ್ತಷ್ಟು ವಿಸ್ತರಿಸಿದರು. ಈ ಮಾರ್ಗದರ್ಶನಗಳು ಅವರಲ್ಲಿ ಅಸಮಾನ್ಯ ಪ್ರತಿಭೆಯನ್ನು ರೂಪಿಸುವಲ್ಲಿ ಪ್ರಮುಖ ಪಾತ್ರವಹಿಸಿವೆ.

ಸಾಧನೆಗಳು== ===ಭರತನಾಟ್ಯ ಶಿಕ್ಷಣ= ಕರ್ನಾಟಕ ರಾಜ್ಯ ಮುಕ್ತ ವಿಶ್ವವಿದ್ಯಾಲಯದ ಎಂ.ಡಾನ್ಸ್ (ಭರತನಾಟ್ಯ ಸ್ನಾತಕೋತ್ತರ) ಪದವಿಯನ್ನು ಮೈಸೂರು ವಿಶ್ವವಿದ್ಯಾಲಯ ಮುಖಾಂತರ ಎಸ್.ಎ.ಎಲ್. ಅಕಾಡೆಮಿಯಿಂದ ಪ್ರಥಮ ಸ್ಥಾನದಲ್ಲಿ ಪೂರ್ಣಗೊಳಿಸಿದರು.

ನೃತ್ಯ ಪ್ರದರ್ಶನಗಳು

750ಕ್ಕೂ ಹೆಚ್ಚು ಅಂತರಾಷ್ಟ್ರೀಯ, ರಾಷ್ಟ್ರೀಯ, ರಾಜ್ಯ ಮಟ್ಟದ ವೇದಿಕೆಗಳಲ್ಲಿ ಭರತನಾಟ್ಯ ಕಾರ್ಯಕ್ರಮ ನೀಡಿದರು. 2011ರಲ್ಲಿ "ಗುರುವಂದನೆ" ಕಾರ್ಯಕ್ರಮದಲ್ಲಿ ನಿರಂತರ 2 ಗಂಟೆಗಳ ಭರತನಾಟ್ಯ ಪ್ರದರ್ಶನ. ಕುವೈಟ್‌ನ ತುಳು ಕೂಟದ ಆಹ್ವಾನದ ಮೇರೆಗೆ ನೃತ್ಯ ತರಬೇತಿ ನೀಡಿದರು ಮತ್ತು "ಭಾರತ ಜಾನಪದ ವೈಭವ" ಹಾಗೂ "ಮಾಯಾವಿಲಾಸ" ನೃತ್ಯ ಕಾರ್ಯಕ್ರಮಗಳನ್ನು ಪ್ರದರ್ಶಿಸಿದರು. ಕರ್ನಾಟಕದ ಅನೇಕ ಸಾಂಸ್ಕೃತಿಕ ಉತ್ಸವಗಳು, ಅಂತರಾಷ್ಟ್ರೀಯ ಕಾರ್ಯಾಗಾರಗಳು, ನೂಪುರೋತ್ಸವ, ಭಗತ್ ಸಿಂಗ್ ಜನ್ಮಶತಮಾನೋತ್ಸವ ಮೊದಲಾದ ಪ್ರಮುಖ ವೇದಿಕೆಗಳಲ್ಲಿ ನೃತ್ಯ ಪ್ರದರ್ಶನ.
ದೂರದರ್ಶನ ಮತ್ತು ಮಾಧ್ಯಮ ಸಾಧನೆಗಳು

ಬೆಂಗಳೂರು ದೂರದರ್ಶನದ ಶ್ರೇಣೀಕೃತ ಭರತನಾಟ್ಯ ಕಲಾವಿದೆ (B).

"ಯುವರಂಜನಿ" ಕಾರ್ಯಕ್ರಮದಲ್ಲಿ ನೃತ್ಯ ಪ್ರದರ್ಶನ, ಅನೇಕ ಪುನರ್ಪ್ರಸಾರ.

ಪಠ್ಯಕ್ರಮ ಮತ್ತು ಪರೀಕ್ಷಾ ಕಾರ್ಯಭಾರ:

ಕರ್ನಾಟಕ ಫ್ರೌಢಶಿಕ್ಷಣ ಪರೀಕ್ಷಾ ಮಂಡಳಿಯ ಭರತನಾಟ್ಯ ಪರೀಕ್ಷೆಗಳ ಮೌಲ್ಯಮಾಪಕ ಮತ್ತು ಪ್ರಶ್ನೆಪತ್ರಿಕೆ ತಯಾರಕರಾಗಿ ಸೇವೆ. ನಾಟ್ಯಾರಾಧನಾ ಕಲಾ ಕೇಂದ್ರದ ವಿದ್ಯಾರ್ಥಿಗಳು 100% ತೇರ್ಗಡೆಯಾಗಿ, ಪ್ರತಿವರ್ಷ Top 5 ಸ್ಥಾನದಲ್ಲಿ ಕಾಣಿಸಿಕೊಂಡಿದ್ದಾರೆ.

ನೃತ್ಯ ರೂಪಕಗಳು

"ಶ್ರೀ ಗಣೇಶ ಜನನ," "ಭಸ್ಮಾಸುರ ಮೋಹಿನಿ," "ಶ್ರೀ ಕೃಷ್ಣ ಪಾರಿಜಾತ," "ರಾಮಾಯಣ" ಮೊದಲಾದ ನೃತ್ಯ ರೂಪಕಗಳ ಸಂಯೋಜನೆ. "ಜನನಿ" (ಜನ್ಮದಾತೆ- ಭೂಮಾತೆ–ಗೋಮಾತೆ) ಕುರಿತ ಏಕವ್ಯಕ್ತಿ ನೃತ್ಯ. "ಮಾಯಾವಿಲಾಸ" ನೃತ್ಯ ರೂಪಕದಲ್ಲಿ ಸೀತೆಯ ಪಾತ್ರಕ್ಕೆ ಮೆಚ್ಚುಗೆ.

ತರಬೇತಿ ಮತ್ತು ಕಾರ್ಯಾಗಾರಗಳು

ಪದ್ಮಶ್ರೀ ಮಾಳವಿಕಾ ಸರುಕ್ಕೈ, ವೈಜಯಂತಿ ಕಾಶಿ, ದರ್ಶನಾ ಝವೇರಿ ಮುಂತಾದ ಖ್ಯಾತ ಕಲಾವಿದರಿಂದ ತರಬೇತಿ ಪಡೆದ ಅನುಭವ. ರಾಷ್ಟ್ರೀಯ ಭರತನಾಟ್ಯ ಕಾರ್ಯಾಗಾರಗಳಲ್ಲಿ ಭಾಗವಹಿಸಿ ತರಬೇತಿ.
ಯಕ್ಷಗಾನ ಸಾಧನೆಗಳು ಯಕ್ಷಗಾನ ಸೇವೆ: 10 ವರ್ಷಗಳಿಂದ ಯಕ್ಷಗಾನ ಕ್ಷೇತ್ರದಲ್ಲಿ ತೊಡಗಿಸಿಕೊಂಡಿದ್ದು, ಉಚಿತ ಯಕ್ಷಗಾನ ತರಬೇತಿ ನೀಡುತ್ತಿದ್ದಾರೆ. 30 ಮಕ್ಕಳು ಮತ್ತು 8 ಮಹಿಳೆಯರು ಇದರ ಪ್ರಯೋಜನ ಪಡೆದುಕೊಂಡಿದ್ದಾರೆ.

ಯಕ್ಷಗಾನ ಪ್ರದರ್ಶನಗಳು

200 ಕ್ಕೂ ಹೆಚ್ಚು ಯಕ್ಷಗಾನ ಪ್ರದರ್ಶನಗಳು. "ಶ್ರೀದೇವಿ," "ಕೃಷ್ಣ," "ಅರ್ಜುನ," "ಸತ್ಯಭಾಮೆ," "ದ್ರೌಪದಿ," "ಹನೂಮಂತ," "ದೇವೇಂದ್ರ," ಮೊದಲಾದ ಪ್ರಮುಖ ಪಾತ್ರಗಳಲ್ಲಿ ಅಭಿನಯ. ಬಡಗುತಿಟ್ಟು ಹಾಗೂ ತೆಂಕುತಿಟ್ಟು ಯಕ್ಷಗಾನದ ಪ್ರಮುಖ ಕಲಾವಿದರ ಜೊತೆ ವೇದಿಕೆ ಹಂಚಿಕೊಂಡ ಅನುಭವ.

ಯಕ್ಷಗಾನ ಶಿಬಿರಗಳು

5 ವರ್ಷಗಳ ಕಾಲ "ಯಕ್ಷೋಪಾಸನಾ ಶಿಬಿರ" ಆಯೋಜನೆ. ಬಲಿಪ ನಾರಾಯಣ ಭಾಗವತರು, ಸುಣ್ಣಂಬಳ ವಿಶ್ವೇಶ್ವರ ಭಟ್, ಸೂರಿಕುಮೇರು ಗೋವಿಂದ ಭಟ್ ಮೊದಲಾದ ಹಿರಿಯ ಕಲಾವಿದರಿಂದ ತರಬೇತಿ.

ಸನ್ಮಾನಗಳು ಪ್ರಜಾಪಿತ ಬ್ರಹ್ಮಕುಮಾರಿ ಈಶ್ವರೀಯ ವಿಶ್ವವಿದ್ಯಾನಿಲಯ ಮಂಗಳೂರಿನ ವತಿಯಿಂದ ಕೊಡಲ್ಪಟ್ಟ ಬ್ರಹ್ಮಕುಮಾರಿ ಸ್ನೇಹಮಿಲನ ನೃತ್ಯ ರಂಗ ಪುರಸ್ಕಾರ.

ಕರ್ನಿರೆ ಸುವರ್ಣ ಪ್ರತಿಷ್ಠಾನದಿಂದ ಕಲಾ ಸಾಧಕಿಗೆ ಸನ್ಮಾನ.

ಸಂಶೋಧನೆ

ತೆಂಕು ತಿಟ್ಟು ಯಕ್ಷಗಾನದಲ್ಲಿ ಅಭಿನಯ ದರ್ಪಣ" ಕುರಿತು ತೌಲನಿಕ ಅಧ್ಯಯನ. ಯಕ್ಷಗಾನದಲ್ಲಿ ನಾಟ್ಯ, ಅರ್ಥಗಾರಿಕೆ, ಬಣ್ಣಗಾರಿಕೆ ಕುರಿತ ಪ್ರಾಯೋಗಿಕ ಅಧ್ಯಯನ.

ವಿದ್ಯಾರ್ಥಿಗಳಿಗೆ ಕಿವಿಮಾತುಗಳು ಸಮರ್ಪಣಾ ಮನೋಭಾವ ಮತ್ತು ಕಠಿಣ ಪರಿಶ್ರಮದಿಂದ ತಮ್ಮ ಗುರಿಯನ್ನು ಸಾಧಿಸಲು ಸಾಧ್ಯ. ಭರತನಾಟ್ಯ ಸೇರಿದಂತೆ ಭಾರತೀಯ ಸಾಂಪ್ರದಾಯಿಕ ನೃತ್ಯ ಮತ್ತು ಇತರ ಕಲೆಗಳ ಮಹತ್ವದ ಕುರಿತು ಆಸಕ್ತಿ ಹೆಚ್ಚಿಸಿಕೊಳ್ಳಬೇಕು. ಪ್ರಸ್ತುತ ಪೀಳಿಗೆಯು ಸಾಂಸಾರಿಕ ಸಮಾಜ, ಪಾಶ್ಚಿಮಾತ್ಯ ಸಂಸ್ಕೃತಿ, ಪಾಶ್ಚಿಮಾತ್ಯ ನೃತ್ಯ ಮತ್ತು ಚಲನಚಿತ್ರಗಳತ್ತ ಹೆಚ್ಚು ಆಕರ್ಷಿತವಾಗಿದೆ, ಆದ್ದರಿಂದ ಯುವಕರು ಸಾಂಪ್ರದಾಯಿಕ ನೃತ್ಯಗಳ ಬಗ್ಗೆ ಕಡಿಮೆ ಆಸಕ್ತಿ ತೋರಿಸುತ್ತಿದ್ದಾರೆ. ವಿದ್ಯಾರ್ಥಿಗಳು ಕಲೆ ಮತ್ತು ಸಾಂಪ್ರದಾಯಿಕ ನೃತ್ಯಗಳಲ್ಲಿ ಆಸಕ್ತಿ ಬೆಳೆಸಿಕೊಳ್ಳಬೇಕು.

ಉಲ್ಲೇಖಗಳು

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ